1809 



02001801203970008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 180 

12 Μαρτίου 1997 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 180821 

Σύστημα Διαχείρισης, Παρακολούθησης και Ελέγχου ενερ¬ 
γειών του Λειτουργικού Προγράμματος της Κοινοτικής 

Πρωτοβουλίας «Απασχόληση και Ανάπτυξη του Ανθρώ¬ 
πινου Δυναμικού 1994- 1999. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις του άρθρου 13 του Ν. 2150/04 (ΦΕΚ 
98/Α) «Εθνικό Ινστιτούτο Εργασίας και άλλες διατάξεις». 

2. Τις διατάξεις του άρθρου 7 του Ν. 2336/1995 (ΦΕΚ 
189/Α/12-9-1995 «Ρύθμιση θεμάτων εποπτευόμενων ορ- 
γανισμώντου Υπ. Εργασίας και άλλες διατάξεις». 

3. Τις διατάξεις του άρθρου 18 παρ. 3 & 4 του Ν. 
2224/1994 «Ρύθμιση θεμάτων εργασίας, συνδικαλιστικών 
δικαιωμάτων κ.λ.π.»(ΦΕΚ 112/Α). 

4. Τις διατάξεις του ΠΔ. 368/1989 «Οργανισμός Υπουρ¬ 
γείου Εργασίας» (ΦΕΚ 163/Α) «Κανονισμού (ΕΟΚ) αριθ. 
2052/1988 όσον αφορά το Ευρωπαϊκό Κοινωνικό Ταμείο ». 

5. Τις διατάξειςτου Κανονισμού (ΕΟΚ) αριθ.2081/1993 
του Συμβουλίου της 20-7-1993. 

6. Τις διατάξεις του Κανονισμού (ΕΟΚ) αριθ.2082/1993 
του Συμβουλίου της 20-7-1993. 

7. Τις διατάξεις του Κανονισμού (ΕΟΚ) αριθ.2084/1993 
του Συμβουλίου της 20-7-1993 «διατάξεις εφαρμογής του 
Κανονισμού αριθ. 2052/1988 όσον αφορά το Ευρωπαϊκό 
Κοινωνικό Ταμείο. 

8. Την Απόφαση της Επιτροπής της Ε.Ε. με αριθ. Ε(94) 
1716 της 13-7-1993 σχετικά με την κατάρτιση του Κ.Π.Σ. 
1994-1999 « Για την ανάπτυξη και την διαρθρωτική προ¬ 
σαρμογή της Ελλάδας ». 

9. Την Απόφαση της Επιτροπής της Ε.Ε.με αριθ.Ο{94) 
3935 της 22-12-1994, σχετικά με την έγκριση του 
Λειτουργικού Προγράμματος « Απασχόληση και 
Ανάπτυξη του Ανθρώπινου Δυναμικού ». 

10. Τις διατάξεις του Ν. 2362/1995 «Περί Δημοσίου 
Λογιστικού, ελέγχουτων δαπανώντου Κράτους και άλλες 
διατάξεις» (ΦΕΚ247/Α/27-11-1995). 

11. Τις διατάξεις τουάρθρου27 του Ν. 2081/1992 (151 /Α) 
με το οποίο προστέθηκε άρθρο 29Α στο Ν. 1588/1985. 

12. Τις διατάξεις του Ν. 2336/1995 (ΦΕΚ 189 Τ.Α.) « 
Ρύθμιση θεμάτων Οργανισμώντου Υπουργείου Εργασίας 
και άλλες διατάξεις» άρθρο 7 παρ. 4. 

13. Την ανάγκη καθορισμού διαδικασιών και κριτηρίων 


αξιολόγησης των ενεργειών που υποβάλλονται, των ό¬ 
ρων, δικαιολογητικών, παραστατικών στοιχείων και λοι¬ 
πών υποχρεώσεων που πρέπει να τηρούνται από τους φο¬ 
ρείς υλοποίησης των ενεργειών. 

14. Την αριθ. 80078/4.10.96 απόφαση για την ανάθεση 
αρμοδιοτήτων στον Υφυπουργό Εργασίας και Κοινω¬ 
νικών Ασφαλίσεων. 

15. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογισμού, 
αποφασίζουμε: 

ΑΡΘΡΟ 1 

ΕΝΕΡΓΕΙΕΣ ΤΟΥ ΛΕΙΤΟΥΡΓΙΚΟΥ 
ΠΡΟΓΡΑΜΜΑΤΟΣ «ΑΠΑΣΧΟΛΗΣΗ» 

Ομάδες Στόχου του Λειτουργικού Προγράμματος 

1. Στα πλαίσια των Κοινοτικών Πρωτοβουλιών (1994- 
1999) έχει εγκριθεί το Λειτουργικό Πρόγραμμα (Λ.Π.) 
«Απασχόληση» αναφερόμενο στο εξής ως «Λειτουργικό 
Πρόγραμμα» (Λ.Π.). Το Λ.Π. απευθύνεται αποκλειστικώς 
στις ομάδες εκείνες του πληθυσμού που για αντικειμενι¬ 
κούς ή υποκειμενικούς λόγους, οι οποίοι αναφέρονται λε¬ 
πτομερέστερα στο Λ. Π. θεωρούνται ευάλωτες και εκτός α¬ 
γοράς εργασίας ή απειλούνται σοβαρώς από την ανεργία. 

2. Οι πληθυσμιακές κατηγορίες που αναφέρονται στο 
Λ.Π . ως περισσότερο ευάλωτες είναι οι ακόλουθες: 

α. Γυναίκες (Άξονας ΝΟνν) 

β. Ατομα με ειδικές ανάγκες (ΑΜΕΑ) (Άξονας 
ΗΟΒΙΖΟΝ) 

γ. Νέοι (Αξονας ΥΟυΤΗΒΤΑΒΤ) 

δ. Μετανάστες - Επαναπατριζόμενοι - Πρόσφυγες και 
Λοιπές Κοινωνικές Ομάδες (Άξονας ΙΝΤΕΟΡΑ) 

3. Η οριζόντια και συμπληρωματική στήριξη των ομάδων 
στόχου μπορεί να καταστεί αποδοτικότερη με υλοποίηση 
Ολοκληρωμένων Προγραμμάτων που συμβάλλουν στην 
δημιουργία προστιθέμενης αξίας. Αυτό συντελείται: 

α. Με την υλοποίηση Προγραμμάτων Εκπαίδευσης 
Εκπαιδευτών και Επιστημονικού Προσωπικού παροχής 
Υποστηρικτικών Ενεργειών. 

β. Με την ανάδειξη καινοτομικών προσεγγίσεων και νε¬ 
ωτερισμών σε όλες τις φάσεις υλοποίησης των σχεδίων. 

γ. Με τη βελτίωση, ενίσχυση, ανάπτυξη υπαρχουσών 
δομών ή τη δημιουργία νέων δομών για την αντιμετώπιση 
των προβλημάτωντων ευάλωτων ομάδων. 

δ. Με ενέργειες δημοσιότητας, ευαισθητοποίησης, 
πρόληψης. 

ε. Με την ανάπτυξη προγραμμάτων κατάρτισης σε νέες 
ειδικότητες. 

στ. Με την εφαρμογή μηχανισμών προώθησης της 
Απασχόλησης. 

ΑΡΘΡΟ 2 

Α. ΓΕΝΙΚΟΙ ΣΤΟΧΟΙ ΤΟΥ ΛΕΙΤΟΥΡΓΙΚΟΥ ΠΡΟΓΡΑΜΜΑΤΟΣ 

Η Κοινοτική Πρωτοβουλία «Απασχόληση» 1994-1999 
στο πλαίσιο της ελληνικής προσέγγισης θα συμβάλλει 
ποιοτικά, συμπληρώνοντας τις παρεμβάσεις του 
«Κοινοτικού Πλαίσιου Στήριξης - Ανθρώπινοι πόροι» στην 
αναβάθμιση του Ανθρώπινου Δυναμικού και την καταπο¬ 
λέμηση της ανεργίας ειδικών πληθυσμιακών ομάδων. 

Στοιχείο προτεραιότητας αποτελεί η αλλαγή των συ- 
στημάτωνπολιτικής κατάρτισης και απασχόλησης, με έμ¬ 
φαση στην μέριμνα και δημιουργία υποστηρικτικών δο¬ 
μών (έμψυχων και υλικών) και την προώθηση ενεργών δια¬ 
δικασιών ένταξης και στήριξης. 

Ειδικώτερατο Λειτουργικό Πρόγραμμα στοχεύει: 

• στην προώθηση της ισότητας των ευκαιριών ανδρών 
και γυναικών όσο αφορά στον επαγγελματικό προσανα¬ 
τολισμό, στην κατάρτιση, στην απασχόληση και στην πρό¬ 
σβαση σε θέσεις διοικητικής ευθύνης (άξονας ΝΟΙΛ/) κα¬ 
θώς και της ισότιμης συμμετοχής ανδρών και γυναικών 
στα μέτρα που προβλέπουν οι άλλοι τρεις άξονες 

• στην βελτίωση της πρόσβασης ατόμων με ειδικές α¬ 
νάγκες, στην αγορά εργασίας (άξονας ΗΟΡΙΖΟΝ). 

• στην διευκόλυνση της ένταξης των νέων με ανεπαρκή 
βασικά προσόντα κυρίως σε τομείς νέας τεχνολογίας ή 
νέους τομείς έντασης εργασίας (άξονας ΥθυΤΗ5ΤΑΗΤ). 

• στην βελτίωση της πρόσβασης στην αγορά εργασίας 
και στην αύξηση της δυνατότητας απασχόλησης των με¬ 
ταναστών - επαναπατριζομένων - προσφύγων και των 
Λοιπών Κοινωνικών Ομάδων (Άξονας ΙΝΤΕΘΒΑ). 

• Υπεύθυνος Φορέας για την Διαχείριση και υλοποίηση 
του Λειτουργικού Προγράμματος είναι το Υπουργείο 
Εργασίας και Κοινωνικών Ασφαλίσεων με εξαίρεση τις ε¬ 
νέργειες του Ευρωπαϊκού Περιφερειακού Ταμείου (ΕΤ- 
ΠΑ), για τις οποίες Υπεύθυνος Φορέας Διαχείρισης είναι 
το Υπουργείο Εθνικής Οικονομίας. 

ΑΡΘΡΟ 3 

ΟΛΟΚΛΗΡΩΜΕΝΟ ΠΡΟΓΡΑΜΜΑ 

1. Ολοκληρωμένο Πρόγραμμα 

Ολοκληρωμένο Πρόγραμμα χαρακτηρίζεται το πρό- 
γραμματο οποίο περιλαμβάνει δέσμη πολυδιάστατων και 
αλληλοσυμπληρούμενων ενεργειών που κρίνονται πρό¬ 
σφορες και ικανές για την επίτευξη του κυρίως στόχου 
του Λ.Π. δηλαδή την ένταξη / επανένταξη στην τυπική α¬ 
γορά εργασίας των προσώπων και ομάδων που είναι ευά¬ 
λωτες στην ανεργία. 

Κάθε Πρόγραμμα θεωρείται Ολοκληρωμένο εφόσον 
περιλαμβάνει δράσεις ή ενέργειες που εντάσσονται σε 
τρία τουλάχιστον μέτρα των Αξόνων του Λ.Π. με απαραί¬ 
τητη προϋπόθεση την σύνδεση με δράσεις ή ενέργειες 
του Μέτρου(3). 

2. Δικαιούχοι Φορείς 

Φορείς με δυνατότητα συμμετοχής στην εταιρική σχέ¬ 
ση που υποβάλλουν αιτήσεις χρηματοδότησης από τους 
άξονες (ΝΟνν-ΗΟΠΙΖΟΝ-ΥΟυΤΗδΤΑΠΤ-ΙΝΤΕΟΒΑ) της 
Κοινοτικής Πρωτοβουλίας «Απασχόληση» είναι οι πιο κά¬ 
τω : 

α. Εθνικές,Περιφερειακές και Τοπικές αρχές, 
β. Φορείςτου ιδιωτικού, δημόσιου και ευρύτερου δημό¬ 
σιου τομέα με θεματική αρμοδιότητα, 
γ. Ενώσεις Κοινωνικών Εταίρων, κλαδικοί φορείς και 
επαγγελματικές ενώσεις, 
δ. Μη κυβερνητικές οργανώσεις 
ε. ΑΕΙ, ΤΕΙ, Ερευνητικά Κέντρα,Ινστιτούτα, 
στ. Νομικά πρόσωπα που δημιουργήθηκαν και αποτά¬ 


θηκαν στο πλαίσιο χρηματοδοτήσεων των Κοινοτικών 
Πρωτοβουλιών και λειτουργούν μέχρι σήμερα. 

ζ. Φορείς Επαγγελματικής Κατάρτισης,εκτός του 
Μέτρου Κατάρτισης, η υλοποίηση της οποίας θα πραγ¬ 
ματοποιηθεί από Δομές, που θα πιστοποιηθούν από το 
Εθνικό Σύστημα Πιστοποίησης Δομών Συνεχιζόμενης 
Επαγγελματικής Κατάρτισης,με διεύρυνση της εταιρικής 
σχέσης, με την έγκριση. 

3. Εταιρική Σχέση 

3.1. Η ολοκληρωμένη προσέγγιση πρέπει να προκύπτει 
από ενέργειες που προωθούνται μέσα από Εταιρική 
Σχέση.Η εταιρική σχέση προκύπτει από σύμβαση μεταξύ 
των δικαιούχων φορέων. 

Η Εταιρική Σχέση ορίζει ένα εκ των δικαιούχων φορέων 
της ως υπεύθυνο της Εταιρικής Σχέσης για το 
Συντονισμό των ενεργειών του προγράμματος και των 
φορέων της εταιρικής σχέσης, την παρακολούθηση της 
τήρησης του χρονοδιαγράμματος υλοποίησης του προ¬ 
γράμματος και της προόδου των ενεργειών των φορέων 
της Εταιρικής Σχέσης. Ο υπεύθυνος φορέας θα πρέπει 
να έχει αποδεδειγμένη εμπειρία ( τριετή τουλάχιστον) 
στη διαχείριση (ρη3η39 ΘΓΤ >θη1) κοινοτικών προγραμμά¬ 
των ανάπτυξης ανθρωπίνων πόρων. 

3.2. Η εταιρική σχέση( εθνική) δεν είναι υποχρεωτική 
στην περίπτωση των φορέων του Καν/σμού ΕΟΚ 815/84 
του Τομέα Ψυχικής Υγείας . 

ΑΡΘΡΟ 4 

ΕΚΠΑΙΔΕΥΤΙΚΟΙ ΟΡΟΙ 

I. ΕΝΕΡΓΕΙΕΣ ΠΡΟΚΑΤΑΡΤΙΣΗΣ - ΚΑΤΑΡΤΙΣΗΣ 

1. Οι ώρες προκατάρτισης - κατάρτισης ανέρχονται σε 
600 ώρες τουλάχιστον, αλλά μπορούν να επεκταθαύν μέ¬ 
χρι 1200 ώρες κατά ανώτατο όριο, εκτός από τις περι¬ 
πτώσεις των επι μέρους διαφοροποιήσεων ανά Μέτρο και 
ενέργεια. 

Οι ώρες προκατάρτισης μπορούν να ανέλθουν στις 300 
ώρες κατόπιν αιτιολογημένης πρότασης λόγω εξειδικευ- 
μένων αναγκών των προσώπων στα οποία απευθύνεται το 
Πρόγραμμα και ύστερα από έγκριση της αρμόδιας 
Δ/νσηςτου Υπ. Εργασίας και Κοινωνικών Ασφαλίσεων. 

2. Η αναλογία θεωρητικής - πρακτικής κατάρτισης κα¬ 
θορίζεται με βάση τις ιδιαιτερότητες της ομάδας στόχου 
και το αντικείμενο κατάρτισης. 

3. Από το σύνολο των ωρών της πρακτικής άσκησης το 
20% κατ' ελάχιστο πραγματοποιείται κατά προτίμηση σε 
επιχειρήσεις του ιδιωτικού ήτου ευρύτερου δημόσιου το¬ 
μέα, για την απόκτηση επαγγελματικής εμπειρίας και ε¬ 
φόσον τούτο είναι δυνατόν (ΗΟΠΙΖΟΝ - ΙΝΤΕΘΒΑ : 
Φυλακισμένοι, Ανήλικοι παραβάτες). 

4. Οι καταρτιζόμενοι υποβάλλονται σε αξιολόγηση τόσο 
κατά την υλοποίηση του προγράμματος όσο και μετά την 
ολοκλήρωση αυτού. Μετά την παρακολούθηση του προ¬ 
γράμματος χορηγείται βεβαίωση παρακολούθησης σύμ¬ 
φωνα με τον τύπο που θα καθοριστεί από το Υπουργείο 
Εργασίας και Κοινωνικών Ασφαλίσεων. 

5. Ο αριθμός καταρτιζόμενων κάθε προγράμματος πρέ¬ 
πει να είναι τουλάχιστον 10 και όχι παραπάνω από 25. Γ ια 
ενέργειες που αφορούντους Άξονες ΗΟΗΙΖΟΝ και ΙΝΤΕ- 
ΘΗΑ επιτρέπεται ο αριθμός να είναι τουλάχιστον 5 και όχι 
παραπάνω από 20. Μείωση των καταρτιζομένων έως 30% 
κατά τη διάρκεια της υλοποίησης χωρίς υπαιτιότητα του 
Κέντρου επιτρέπεται μόνο μετά από έγκριση του 
Υπουργείου Εργασίας και Κοινωνικών Ασφαλίσεων. 

6. Κατά την διάρκεια της πρακτικής άσκησης είναι υπο¬ 
χρεωτική η παρουσία εκπαιδευτή ή η παρακολούθηση α¬ 
πό εκπαιδευτή/σύμβουλο στην περίπτωση της εξατομι- 
κευμένης άσκησης. 

7. Η ημερήσια διάρκεια υλοποίησης κάθε προγράμμα- 

τος είναι για το θεωρητικό μέρος κατά μέγιστο 6 ώρες, ε¬ 
νώ το πρακτικό μέρος δεν μπορεί να υπερβαίνει τις 5 ώρες 
όταν πραγματοποιείται στις δομές των ΚΕΚ εφόσον δια¬ 
θέτουν πιστοποιημένες εργαστηριακές δομές και τις 8 ώ¬ 
ρες όταν πραγματοποιείται στις επιχειρήσεις ή σε πλή¬ 
ρως εξοπλισμένα εργαστήρια. 

Στην περίπτωση που οι καταρτιζόμενοι παρακολουθούν 
τον Άξονα ΗΟΠΙΖΟΝ η ημερήσια διάρκεια υλοποίησης 
του προγράμματος μπορεί να ανέλθει στις 4 ώρες. 

Η ημερήσια διάρκεια της κατάρτισης των λοιπών αξόνων 
δεν μπορεί να υπερβαίνει τις 6 ώρες όταν πραγματοποιεί¬ 
ται στις δομές του ΚΕΚ και των εξειδικευμένων κέντρων 
(θεωρία και πρακτική). Για τις Υποστηρικτικές Ενέργειες 
δεν ορίζεται ωριαία συνολική ημερήσια διάρκεια. 

8. Η ημερήσια κατάρτιση ολοκληρώνεται το αργότερο 
μέχρι την 20η ώρα. 

9. Οι άνεργοι που πρόκειται να καταρτισθούν πρέπει να 
έχουν κάρτα ανεργίας του Ο.Α.Ε.Δ. η οποία να έχει εκδο- 
θεί τουλάχιστον ένα (1) μήνα πριν την έναρξη της κατάρ¬ 
τισης, εκτός των περιπτώσεων που ο εν λόγω Οργανισμός 
δεν δύναται να χορηγήσει κάρτα ανεργίας σε μερικές κα¬ 
τηγορίες ανέργων οπότε οι άνεργοι υποβάλλουν υπεύθυ¬ 
νη δήλωση του Ν. 1599/ 86 ότι είναι άνεργοι αναφέροντας 
και το χρονικό διάστημα ανεργίας τους. 

10. Η επιλογή των καταρτιζόμενων θα γίνεται μετά από 
προκήρυξη στην οποία τα απαιτούμενα προσόντα θα α- 
ναφέρονται ρητά και θα είναι σε πλήρη αντιστοιχία με την 
παρεχόμενη κατάρτιση και τον προβλεπόμενο στόχο σύν¬ 
δεσης με την απασχόληση. 

Η προκήρυξη πρέπει να δημοσιοποιείται είτε μέσω του 
ημερήσιου τύπου(τοπικού ή εθνικού),είτε από τα λοιπά 
Μέσα Μαζικής Ενημέρωσης. 

Το σύστημα της επιλογής προσαρμοσμένο στις ανά¬ 
γκες της κάθε ομάδας στόχου θα αναλύεται κατά την υ¬ 
ποβολή της πρότασης και θα αποτελεί βαρύνον στοιχείο 
κατά την αξιολόγησή της. 

Την διαδικασία της επιλογής θα υποστηρίζουν άτομα με 
επιστημονική επάρκεια και επαγγελματική εμπειρία στις 
αντίστοιχες ομάδες στόχου σε συνδυασμό με το αντικεί¬ 
μενο της κατάρτισης. 

Σε περίπτωση ισοψηφίας προσόντων λαμβάνονται υπό¬ 
ψη, η διάρκεια ανεργίας καθώς και κοινωνικά κριτήρια. 

Στην επιλογή συμμετέχει εκπρόσωπος του Υπέυθυνου 
ΦορέαΔιαχείρισηςτουΛ.Π. (Υπ.Εργασίας και Κοινωνικών 
Ασφαλίσεων). 

11. ΚΟΙΝΟΙ ΕΚΠΑΙΔΕΥΤΙΚΟΙ ΟΡΟΙ 

1. Η εκπαιδευτική ώρα ορίζεται σε 45 λεπτά και 15 λεπτά 
υποχρεωτικό διάλειμμα. 

2. Για κάθε ενέργεια προκατάρτισης - κατάρτισης ανά 
ειδικότητα είναι υποχρεωτική η παροχή στους καταρτιζό¬ 
μενους εκπαιδευτικών σημειώσεων και των απαιτούμε- 
νων εκπαιδευτικών υλικών. 

3. Επιτρέπεται η απουσία των καταρτιζόμενων σε ποσο¬ 
στό 10% του συνολικού αριθμού των ωρών του προγράμ¬ 
ματος. Καταρτιζόμενοι που έχουν πραγματοποιήσει πε¬ 
ρισσότερες απουσίες από το 10% του αριθμού των ωρών 
του προγράμματος δεν δικαιούνται οποιοσδήποτε αμοι¬ 
βής και δεν τους χορηγείται βεβαίωση παρακολούθησης 
του προγράμματος. Για τις δικαιολογημένες απουσίες 
μέχρι 10% καταβάλλεται το εκπαιδευτικό επίδομα, το πο¬ 
σοστό αυτό αυξάνεται σε 20% όταν πρόκειται για ΑΜΕΑ. 
Το εκπαιδευτικό επίδομα καταβάλλεται ανεξαρτήτως πο¬ 
σοστού απουσιών για άτομα ψυχικά ασθενή ή νοητικά υ¬ 
στερούντα. 

4. Αντικατάσταση των εκπαιδευτών που είχαν περιλη- 
φθεί στην αρχική πρόταση και δεν συμπεριλαμβάνονται 
στη βασική μόνιμη ομάδα εκπαιδευτών, μπορεί να γίνει σε 
ποσοστό 30% σε σχέση με την εγκριθείσα πρόταση, μόνο 


εφόσον οι νέοι εκπαιδευτές έχουν τουλάχιστο τα ίδια τυ¬ 
πικά και ουσιαστικά προσόντα με τους αντικατασταθέ- 
ντες. Ο Φορέας Κατάρτισης υποχρεούται να γνωστοποι¬ 
ήσει την αντικατάσταση στην υπηρεσία που έχει εγκρίνει 
την πρόταση, υποβάλλοντας ταυτόχρονα βιογραφικά ση¬ 
μειώματα και αιτιολογώντας την αντικατάσταση. 

5. Αύξηση των εκπαιδευτών επιτρέπεται σε ποσοστά 
30%. 

Ο Φορέας υλοποίησης υποχρεούται να γνωστοποιήσει 
την αύξηση του αριθμού των εκπαιδευτών στην υπηρεσία 
που έχει εγκρίνει την πρόταση υποβάλλοντας ταυτόχρο¬ 
να βιογραφικά σημειώματα και αιτιολογώντας την αύξη¬ 
ση αυτή. 

6. Απαγορεύεται η κατάρτιση κατά τις Κυριακές και επί¬ 
σημες αργίες. 

III. ΓΙΑ ΕΝΕΡΓΕΙΕΣ ΠΡΟΩΘΗΣΗΣ ΤΗΣ ΑΠΑΣΧΟΛΗΣΗΣ 
& ΥΠΟΣΤΗΡΙΚΤΙΚΩΝ ΕΝΕΡΓΕΙΩΝ (Υ.Ε.) 

1. Η παροχή των Υ.Ε. και οι προπαρασκευαστικές 
ενέργειες για την προώθηση στην αγορά εργασίας λό¬ 
γω της συμπληρωματικότητας και της συνέργειας που έ¬ 
χουν με τις άλλες ενέργειες και τα Μέτρα του 
Λειτουργικού Προγράμματος δεν είναι δυνατόν να υπο¬ 
λογιστούν σε ώρες. 

Κρίνεται όμως σκόπιμο για τον υπολογισμό του συνολι¬ 
κού κόστους των επιμέρους Μέτρων οι δαπάνες των ε- 
νεργειών/δράσεων να μην υπερβαίνουν τα ποσοστά κα¬ 
τανομής των δαπανών ανά Μέτρο και ανά Άξονα, όπως α- 
ναφέρονχαι στην εγκύκλιο εφαρμογής. 

Τα οριζόμενα στο εδάφιο 1.1.8 του άρθρου 5 εφαρμό¬ 
ζονται αναλόγως. 

ΑΡΘΡΟ 5 

ΕΠΙΛΕΞΙΜΕΣ ΔΑΠΑΝΕΣ 

Οι επιλέξιμες δαπάνες της Κοινοτικήςχρηματοδότησης 
των Ολοκληρωμένων Προγραμμάτων της Κοινοτικής 
Πρωτοβουλίας «Απασχόληση» των προηγούμενων άρ¬ 
θρων αφορούν: 

1. ΤΟ ΔΙΔΑΚΤΙΚΟ ΠΡΟΣΩΠΙΚΟ - ΣΤΕΛΕΧΗ Υ.Ε. 

Στην κατηγορία αυτή περιλαμβάνονται: 

1.1 Οι αμοιβές των εκπαιδευτών, οι οποίες ανάλογα με 
τα τυπικά και ουσιαστικά προσόντα, διαμορφώνονται ως 
εξής: 

1.1.1 Μέχρι 15.000 δρχ. ανά ώρα κατάρτισης για τους 
εκπαιδευτές που είναι κάτοχοι μεταπτυχιακών τίτλων 
σπουδών και έχουν τουλάχιστο 3 χρόνια επαγγελματική 
εμπειρία. 

1.1.2 Μέχρι 12.500 δρχ. ανά ώρα κατάρτισης για τους 
εκπαιδευτές που είναι κάτοχοι μεταπτυχιακών τίτλων 
σπουδών. 

1.1.3. Μέχρι 10.000 ανά ώρα κατάρτισης για τους εκ¬ 
παιδευτές που είναι κάτοχοι πτυχίου τριτοβάθμιας εκπαί¬ 
δευσης και έχουντουλάχιστον 3 χρόνια επαγγελματική ε¬ 
μπειρία. 

1.1.4. Μέχρι 7.500 δρχ. ανά ώρα κατάρτισης για τους εκ¬ 
παιδευτές που είναι κάτοχοι πτυχίου τριτοβάθμιας εκπαί¬ 
δευσης. 

1.1.5 Μέχρι 6.500 δρχ. ανά ώρα κατάρτισης για τους εκ¬ 
παιδευτές που είναι απόφοιτοι Γενικού ή Τεχνικού 
Λυκείου ή Τεχνικών Επαγγελματικών Σχολών του 
Υπουργείου Παιδείας ή Σχολών Μαθητείας του ΟΑΕΔ και 
έχουν 4 χρόνια επαγγελματική εμπειρία. 

1.1.6. Μέχρι 6.500 δρχ. ανά ώρα κατάρτισης για τους 
εκπαιδευτές που έχουν ολοκληρώσει την 9ετή υποχρεω¬ 
τική εκπαίδευση (Γυμνάσιο) και έχουν επαγγελματική ε¬ 
μπειρία τουλάχιστον 6 χρόνια. 

1.1.7. Μέχρι5.000δρχ. ανά ώρα κατάρτισης για τους εκ- 
παιδευτές πρακτικής εκπαίδευσης που έχουν τουλάχιστο 
10 χρόνια επαγγελματική εμπειρία. 

Στις παραπάνω αμιοιβές συμπεριλαμβάνονται οι ασφα¬ 
λιστικές εισφορές ( ασφαλισμένου , όταν είναι υποχρεω¬ 
τική η ασφάλιση στο ΙΚΑ),καθώς και οι δαπάνες επιδομά¬ 
των εορτών, αδείας και αποζημιώσεων αδείας που αντι¬ 
στοιχούν στο χρονικό διάστημα που διαρκεί η κατάρτιση. 

Στην πρίπτωση κατά την οποία οι εκπαιδευτές ασφαλί¬ 
ζονται υποχρεωτικά στο ΙΚΑ σύμφωνα με την ισχύουσα 
Νομοθεσία, τότε οι ασφαλιστικές εισφορές του εργοδότη 
είναι επιλέξιμες δαπάνες εφ' όσον έχουν αποδοθεί στο 
Ι.Κ.Α. 

Οι ανωτέρω δαπάνες θεωρούνται επιλέξιμες εφόσον έ¬ 
χουν αποδοθεί οι ασφαλιστικές εισφορές ο φόρος εισο¬ 
δήματος και το τέλος χαρτοσήμου. 

Σε περίπτωση διακρατικής συνεργασίας, η αμοιβή των 
εκπαιδευτών της αλλοδαπής καθορίζεται μέχρι του πο¬ 
σού των 25.000 δρχ ανά ώρα απασχόλησης εφ’ όσον αυ¬ 
τό ρητά αναφέρεται στην οικεία σύμβαση. Η ημερήσια α¬ 
πασχόληση των εκπαιδευτών της αλλοδαπής μπορεί να 
φθάσει μέχρι τις 8 ώρες. 

1.1.8. Οι αμοιβές των υπό σημεία 1.1.1., 1.1.2., 1.1.3., 
1.1.4 & 1.1.5., εκπαιδευτών ισχύουν κατά το 1/3 (δηλαδή 
33,33%) και για τα Στελέχη και λοιπό προσωπικό παροχής 
Υ.Ε. (και σας ενέργειες προκατάρτισης και προώθησης 
της απασχόλησης). Οι αμοιβές αυτές δεν είναι δυνατό να 
υπερβαίνουν μηνιαίως τις 500.000 δρχ., 470,000 δρχ., 
430.000 δρχ., 380.000 δρχ. και 350.000 δρχ. (συμπερι¬ 
λαμβανομένων των ασφαλιστικών εισφορών και λοιπών 
μισθολογικών επιβαρύνσεων που βαρύνουν τον απασχο¬ 
λούμενο) κατ’ αναλογία των προσόντων που ορίζονται 
στα σημεία 1.1.1., 1.1.2., 1.1.3., 1.1.4. και 1.1.5. αντιστοί- 
χως και ανώτατο όριο απασχόλησης 6-7 ώρες ημερησίως. 

1.2. Δαπάνες που αφορούν έξοδα ταξιδιού, διαμονής 
και διατροφής των εκπαιδευτών. 

Σχετικά με τα έξοδα μετακίνησης όταν μεν αυτή πραγ¬ 
ματοποιείται με τα μέσα μαζικής μεταφοράς θα καταβάλ¬ 
λεται το αντίτιμο του εισιτηρίου, όταν δε γίνεται με χρήση 
IX αυτοκίνητου θα καταβάλλεται η χιλιομετρική αποζη¬ 
μίωση που ισχύει στο Δημόσιο, υπό την προϋπόθεση ότι 
από επίσημα στοιχεία θα προκύπτει η ανάγκη πραγματο- 
ποίησήςτης για την υλοποίηση συγκεκριμένης ενέργειας. 

1.3. Για αμοιβές της κατάρτισης που παρέχεται από αλ¬ 
λοδαπά φυσικά ή νομικά πρόσωπα, λαμβάνονται υπ’ όψη 
οι όροι της διακρατικής σύμβασης. 

1.4. Για να χρηματοδοτηθούν οι παραπάνω κατηγορίες 
δαπανών πρέπει να υπάρχουν τα παρακάτω παραστατικά: 

• Ονομαστική κατάσταση των Εκπαιδευτών και των 
Στελεχών παροχής Υ.Ε.. 

• Βιογραφικά των Εκπαιδευτών και των Στελεχών πα- 
ροχήςΥ.Ε. 

• Πιστοποιητικά σπουδών των Εκπαιδευτών και των 
Στελεχών παροχής Υ.Ε. 

• Αποδεικτικά επαγγελματικής και εκπαιδευτικής ε¬ 
μπειρίας των Εκπαιδευτών και των Στελεχών παροχής 
Υ.Ε. 

• Δείγμα υπογραφής των Εκπαιδευτών και των 
Στελεχών παροχής Υ.Ε. 

• Δελτία παρουσίας των Εκπαιδευτών και των Στελεχών 
παροχής Υ.Ε. 

• Δελτία διδασκόμενης ύλης ή περιεχομένου παρεχο- 
μένων υπηρεσιών. 

• Δελτία δραστηριότητας των Στελεχών παροχής Υ.Ε. 

• Τιμολόγια ή Αποδείξεις Παροχής Υπηρεσιών των 
Εκπαιδευτών καιτων Στελεχών παροχής Υ.Ε. σύμφωνα με 
την φορολογική νομοθεσία. 

• Μισθοδοτικές καταστάσεις. 

• Εντάλματα πληρωμής, 

• Αποδεικτικά στοιχεία για τα έξοδα μετακίνησης, δια¬ 
μονής και διατροφής των εκπαιδευτών 


• Ωρολόγιο πρόγραμμα. 

• Μηνιαίο Δελτίο πραγματοποιηθεισών ωρών απασχό¬ 
λησης για κάθε απασχολούμενο. 

1.5. Σε περίπτωση μη ύπαρξης των προβλεπόμενων πα¬ 
ραστατικών. οι ανωτέρω δαπάνες δεν θεωρούνται επιλέ¬ 
ξιμες. 

1.6. Η πληρωμή των αμοιβών και η αποζημίωση των 
Εκπαιδευτών και Στελεχών παροχής Υ.Ε. γίνεται σε κάθε 
περίπτωση με επιταγή, φωτοτυπία της οποίας καταχωρεί- 
ται στον οικονομικό φάκελο μαζί με υπεύθυνη δήλωση του 
Ν. 1599/86 του δικαιούχου της. 

2. ΤΟΥΣ ΚΑΤΑΡΤΙΖΟΜΕΝΟΥΣ 

Για αυτή την κατηγορία δαπανών ισχύουντα παρακάτω: 

2.1. Τα άνεργα άτομα χωρίς δικαίωμα τακτικού επιδό¬ 
ματος ανεργίας δικαιούνται εκπαιδευτικό επίδομα 800 
δρχ μικτό ανά ώρα κατάρτισης ή ανά ώρα προκατάρτισης 
για ενέργειες όπως: αλφαβητισμός, εκμάθηση Ελληνικής 
γλώσσας, εκμάθηση επιστημονικής ή επαγγελματικής ο¬ 
ρολογίας για επιστήμονες ή ειδικευμέ- νους επαγγελμα- 
τίες, επαγγελματικός προσανατολισμός, απόκτηση κοι¬ 
νωνικών δεξιοτήτων και τεχνικές αναζήτησης εργασίας. 

2.1.1. Πάτους επιδοτούμενους ανέργους το εκπαιδευτι¬ 
κό επίδομα καθορίζεται στις 1000 δρχ μικτό, ανά ώρα κα¬ 
τάρτισης ή προκατάρτισης. Το χρονικό διάστημα που γίνε¬ 
ται η κατάρτιση / προκατάρτιση συμψηφίζεται με τον χρό¬ 
νο επιδότησης της ανεργίας, καθώς δε και το εκπαιδευτικό 
επίδομα μετοεπίδομα ανεργίας κατάτοχρόνο κατάρτισης 
καιπροκατάρτισης, όπως ορίζει ο νόμος 2434/1996 άρθρο 
4 και θα εφαρμοσθεί μετά την έκδοση σχετικού 
Προεδρικού Διατάγματος (ΦΕΚ188/Α/20-8-1996). 

2.1.2. Γιακατάρτιση εργαζομένων ισχύουντα πιο κάτω: 

α. Όταν η κατάρτιση υλοποιείται εκτός ωραρίου εργα¬ 
σίας, κάθε καταρτιζόμενος αποζημιώνεται ανά ώρα κα¬ 
τάρτισης πέραντου ωρομισθίου του με εκπαιδευτικό επί¬ 
δομα 400 δρχ. ανά ώρα κατάρτισης. 

Η ως άνω αμοιβή (εκπαιδευτικό επίδομα) εμφανίζεται 
σε ξεχωριστή στήλη της μισθοδοτικής κατάστασης. 

β. Όταν η κατάρτιση υλοποιείται εντός ωραρίου εργα¬ 
σίας δεν καταβάλλεται ανά ώρα κατάρτισης άλλη αμοιβή 
πέραντου ωρομισθίου. 

γ. Το ωρομίσθιο κατάρτισης ενεργειών εκπαίδευσης εκ¬ 
παιδευτών, στελεχών, προσωπικού, που θα υλοποιήσουν 
το πρόγραμμα ανέρχεται σε 1.500 δρχ. 

Ο χρόνος κατάρτισης δεν μπορεί να είναι κατώτερος 
των 50 ωρών. 

δ. Δεν είναι επιλέξιμες δαπάνες οι αμοιβές υπερωρια- 
κής απασχόλησης και υπερεργασίας, ως και τα εκπαιδευ¬ 
τικά επιδόματα που προβλέπονται από εσωτερικούς κα¬ 
νονισμούς επιχειρήσεων. 

2.1.3. Οι καταρτιζόμενοι ασφαλίζονται υποχρεωτικά 
στο ΙΚΑ σύμφωνα με την ισχύουσα νομοθεσία για τις κα¬ 
λύψεις που προβλέπονται από αυτή. Επιλέξιμες δαπάνες 
αποτελούν οι ασφαλιστικές εισφορές εφόσον έχουν απο¬ 
δοθεί. 

2.2. Το εκπαιδευτικό επίδομα σε όλες τις περιπτώσεις α¬ 
νέργων, αποτελεί εισόδημα και υπόκειται σε φόρο εισοδή¬ 
ματος καιτέλος χαρτοσήμου, είναι δε επιλέξιμη δαπάνη ε¬ 
φόσον έχουν αποδοθεί οι προαναφερόμενες κρατήσεις. 

2.3. Τα έξοδα μετακίνησης των καταρτιζομένων είναι ε¬ 
πιλέξιμη δαπάνη ως εξής: 

α. Για μετακινήσεις των καταρτιζόμενων, μετά μέσα μα 
ζικής μεταφοράς στο χώρο εκπαίδευσης και επιστροφή 
στον τόπο διαμονής. 

β. Για ομαδικές μετακινήσεις των καταρτιζόμενων που 
εξυπηρετούν εκπαιδευτικούς σκοπούς και σκοπούς κοι¬ 
νωνικοοικονομικής ενσωμάτωσης (υλοποίηση πρακτικής 
εκτός των εγκαταστάσεων του ΚΕΚ, επίσκεψη σε επιχει¬ 
ρήσεις. εκπαιδευτικά ταξίδια κλπ). 

2.4. Τα έξοδα διαμονής και διατροφής των καταρτιζό¬ 
μενων. 

2.5. Οι δαπάνες που αναφέρονται ατις παραγράφους 

2.1, 2.2, 2.3, 2.4, του παρόντος άρθρου είναι επιλέξιμες 
εφ' όσον υπάρχουν τα εξής παραστατικά: 

• Ονομαστική κατάσταση των καταρτιζόμενων. 

• Δελτίο παρουσίας των καταρτιζόμενων. 

• Αιτήσεις υποψηφίων. 

• Παραστατικά πληρωμής των καταρτιζόμενων. 

• Μισθοδοτικές καταστάσεις και βιβλία αγοράς ενσή¬ 
μων. 

• Ωρολόγιο πρόγραμμα εκπαίδευσης. 

• Δελτίο διδαχθείσης ύλης. 

• Βεβαιώσεις από τον ασφαλιστικό φορέα ή βιβλίο αγο¬ 
ράς ενσήμων. 

• Αποδεικτικά στοιχεία για τα έξοδα μετακίνησης, δια¬ 
μονής και διατροφής των καταρτιζόμενων. 

• Κάρτα εγγραφής στις καταστάσεις ανέργων του 
Ο.Α.Ε.Δ. με δικαίωμα τακτικού επιδόματος ανεργίας. 

• Υπεύθυνη δήλωση του Ν 1599/86 ότι είναι άνεργοι. 

• Βεβαίωση αρμόδιων υπηρεσιώντου Ο.Α.Ε.Δ. ότι είναι 
άνεργοι χωρίς δικαίωμα τακτικού επιδόματος ανεργίας. 

• Φωτοαντίγραφο του Δελτίου Αστυνομικής 
Ταυτότητας των καταρτιζόμενων. 

2.6. Η μη ύπαρξη παραστατικών καθιστά τη δαπάνη μη 
επιλέξιμη. 

2.7. Η πληρωμή των επιδομάτων και αποζημιώσεων κα¬ 
τάρτισης των καταρτιζομένων γίνεται σε κάθε περίπτωση 
με επιταγή, φωτοτυπία της οποίας καταχωρεί- ται στον οι¬ 
κονομικό φάκελο μαζί με υπεύθυνη δήλωση του Ν. 
1599/1986του δικαιούχου της. 

3. ΤΑ ΑΝΑΛΩΣΙΜΑ ΚΑΙ ΤΟΝ ΕΞΟΠΛΙΣΜΟ 

3.1. Όσον αφοράτα αναλώσιμα, την κατανάλωση καιτον 
εξοπλισμό χρηματοδοτούνται δαπάνες που αφορούν: 

α. Τα μη αποσβέσιμα υλικά που είναι απαραίτητα γιατην 
κατάρτιση όπως το διδακτικό υλικό, βιβλία, γραφική ύλη, 
σημειώσεις, συγγραφή σημειώσεων, φωτοτυπίες, εκτυ¬ 
πώσεις, δακτυλογραφήσεις, υλικά εκπαίδευσης, δαπά¬ 
νες δημοσιότητας των ενεργειών, δαπάνες αποστολής ε¬ 
ντύπων, ατομικά προστατευτικά είδη των καταρτιζόμε¬ 
νων, αναλώσιμες πρώτες ύλες (έως 10% του συνολικού 
κόστους του προγράμματος αποδεικνυομένου διάτων α¬ 
ναλογών παραστατικών). 

Δαπάνες για τα μη αποσβέσιμα υλικά που αποκτώνται 
στο πλαίσιο της διακρατικής συνεργασίας, όπως αγορά 
εκπαιδευτικών μεθόδων και εργαλείων, συστημάτων, υ¬ 
πηρεσιών .καταβολή δικαιωμάτων πνευματικής ιδιοκτη¬ 
σίας σε διακρατικούς εταίρους ή άλλους φορείς του εξω¬ 
τερικού, που διαθέτουν τα αντίστοιχα προϊόντα, δεν μπο¬ 
ρούν να υπερβαίνουν το 20% του συνολικού κόστους της 
διακρατικής συνεργασίας. 

Για τα παραπάνω είδη απαιτούνται τιμολόγια και δελτία 
αποστολής. Η ποσότητα και η αξία των αναλώσιμων υλι¬ 
κών επαληθεύεται και υποδεικνύεται συσχετιζόμενη με 
τον αριθμό των καταρτιζομένων καθώς και μετά ιδιαίτερα 
χαρακτηριστικά κάθε ενέργειας. 

β. Η ενοικίασητου επιπλέον εξοπλισμού (πέραν του βα¬ 
σικού, ο οποίος δεν μπορεί να είναι μισθωμένος) που είναι 
απαραίτητος για την κατάρτιση, είναι επιλέξιμη δαπάνη, 
εφ' όσοντο συνολικό μίσθωμα δεν υπερβαίνει το 30% της 
αγοραστικής αξίας του εξοπλισμού αυτού και είναι προ¬ 
σαρμοσμένο στις ισχύουσες τιμές της αγοράς. 

Για την απόδειξη των παραπάνω απαιτούνται, μισθωτή¬ 
ρια συμβόλαια, θεωρημένα από την αρμόδια ΔΟΥ, τιμο¬ 
λόγια ως και δελτία αποστολής, τόσο κατά την παράδοση, 
όσο και κατά την επιστροφή. 

γ. Η απόσβεση εξοπλισμού σύμφωνα με την ισχύουσα 
Εθνική Νομοθεσία. 


δ. Οι δαπάνες συντήρησης των χώρων κατάρτισης, 
ε. Οι δαπάνες μεταφοράς, εγκατάστασης, συντήρησης 
και ασφάλισης του εξοπλισμού, 
στ. Οι δαπάνες επιλογής των καταρτιζόμενων, 
ζ. Οι δαπάνες αξιολόγησης του προγράμματος και 
διορ- γάνωσης εκδήλωσης για την λήξη του προγράμμα¬ 
τος. 

3.2.0 βασικός υποχρεωτικός εξοπλισμός των ΚΕΚ,των 
Εξειδικε υμένων Κέντρων και των Κέντρων Υ.Ε. δεν μπορεί 
να είναι μισθωμένος. 

3.3. Τα τιμολόγια πρέπει να αναφέρονται σε κάθε εγκε¬ 
κριμένη ενέργεια χωριστά, στις περιπτώσεις που τα 
Κέντρα κατάρτισης υλοποιούν περισσότερες από μια ε¬ 
νέργειες, να αναγράφονται στα παραστατικά τα στοιχεία 
της πρότασης που αφορούν (Ολοκληρωμένο 
Πρόγραμμα, Αντικείμενο Κατάρτισης, Μέτρο ή Ενέργεια). 
4. ΤΙΣ ΛΟΙΠΕΣ ΔΑΠΑΝΕΣ - ΕΜΜΕΣΕΣ ΔΑΠΑΝΕΣ 

4.1. Στην κατηγορία αυτή χρηματοδοτούνται δαπάνες 
που αφορούν: 

• Αμοιβές διοικητικού και βοηθητικού προσωπικού συ¬ 
μπεριλαμβανομένων των λοιπών επιβαρύνσεων 
(Εργοδοτικές εισφορές, αποδοχές αδείας και επιδόματα 
αδείας και εορτών). Σε κάθε περίπτωση ο αριθμόςτων με- 
λώντου διοικητικού και βοηθητικού προσωπικού εξετάζε¬ 
ται με βάση τις διαχειριστικές ανάγκες των 
Ολοκληρωμένων Προγραμμάτων. 

• Δαπάνες μετακίνησης, διαμονής και διατροφής του 
ως άνω προσωπικού. 

• Δαπάνες προετοιμασίας των προγραμμάτων. 

• Δαπάνες ύδρευσης, θέρμανσης κλπ. 

• Υλικά καθαριότητας. 

• Ενοίκια των υποδομών τωνΚΕΚ. Στην περίπτωση των 
Εξειδικευμένων Κέντρων και Φορέων Υποστηρικτικών 
Ενεργειών η δαπάνη του ενοικίου είναι επιλέξιμη εφόσον 
οι υπάρχοντες φορείς συστήσουν νέα Κέντρα ή παραρ¬ 
τήματα όπου απαιτούνται. 

• Αμοιβές για βρεφονηπιακούς σταθμούς ή για φύλαξη 
παιδιών καταρτιζόμενων, κατά τη διάρκεια της υλοποίη¬ 
σης των προγραμμάτων. Η εν λόγω δαπάνη δεν θα συνυ- 
πολογισθεί στον πρεριορισμό του ποσοστού 25% των έμ¬ 
μεσων δαπανών. 

4.2. Για τις παραπάνω δαπάνες απαιτούνται αποδεικτι¬ 
κά όπως: εντάλματα πληρωμής, μισθολογικές καταστά¬ 
σεις, μισθωτήρια συμβόλαια στην περίπτωση που οι δο¬ 
μές είναι ενοικιαζόμενες ,και απόδειξη καταβολής ενοικί¬ 
ου, δελτία αποστολής, τιμολόγια, λογαριασμοί 
οργανισμών κοινής ωφέλειας,αποκόματα εισητηρίων μέ¬ 
σων μαζικής μεταφοράς κλπ. 

Οι δαπάνες της προπαρασκευής της διακρατικής συ¬ 
νεργασίας που πραγματοποιούνται κατά το χρονικό διά¬ 
στημα πριντην έγκρισητου προγράμματος και για την πε¬ 
ρίοδο που εκτείνεται από την ημερομηνία της προκήρυ¬ 
ξης έναρξης εφαρμογής του συγκεκριμένου κύκλου της 
πρωτοβουλίας, εφόσον η συγκεκριμένη διακρατική συ¬ 
νεργασία τελικά εγκρίθηκε. 

Οι δαπάνες για προπαρασκευή και σύναψη της διακρα¬ 
τικής συνεργασίας συνυπολογίζονται στο συνολικό κό¬ 
στος το οποίο τελικά εγκρίνεται. 

Το σύνολο των δαπανών (λοιπές δαπάνες και έμμεσες 
δαπάνες) της παρούσας παραγράφου δεν είναι δυνατόν 
να υπερβαίνει το 25% του συνολικού κόστους του προ¬ 
γράμματος. 

4.3 Όλες οι κατηγορίες των δαπανών θεωρούνται επι¬ 
λέξιμες, μόνο εφ' όσον η υποχρέωση έχει αναληφθεί κα¬ 
τά διάστημα δύο μήνες πριν την έναρξη υλοποίησης του 
προγράμματος έως και δύο μήνες μετά το πέρας αυτού. 
Εξαιρούνται οι δαπάνες της προπαρασκευής της δια¬ 
κρατικής συνεργασίας του εδαφίου 4.2. 

4.4. Η δαπάνη του Φόρου Προστιθέμενης Αξίας (ΦΠΑ), 
είναι επιλέξιμη στην περίπτωση που ο τελικός δικαιούχος 
επιβαρύνθηκε με το κόστος του Φ.Π.Α. χωρίς να έχει δι¬ 
καίωμα να το επιρρίψει η να τον συμψηφίσει. 

5. ΣΤΟΙΧΕΙΑ ΥΠΟΛΟΓΙΣΜΟΥ ΤΟΥ ΣΥΝΟΛΙΚΟΥ ΚΟ¬ 
ΣΤΟΥΣ ΤΟΥ ΠΡΟΓΡΑΜΜΑΤΟΣ 

5.1. Οι ενέργειες προκατάρτισης-κατάρτισης διαβαθ¬ 
μίζονται αναλόγως του επιπέδου των εκπαιδευτών, των 
καταρτιζομένων, της ύπαρξης επιπλέον κατάλληλου εξο¬ 
πλισμού και σε συνάρτηση με το περιεχόμενο του προ¬ 
γράμματος και τα χρησιμοποιούμενα μέσα και το είδος 
της διακρατικής συνεργασίας. 

5.2. Το μέσο ωριαίο κόστος των ενεργειών προκατάρτι- 
σης-κατάρτισης ανά καταρτιζόμενο δεν μπορεί να είναι 
μεγαλύτερο των 6.000 δρχ. Το ελάχιστο ωριαίο κόστος α¬ 
νά άτομο ορίζεται στις 3.000 δρχ. 

5.3. Το μέσο ωριαίο κόστος των προπαρασκευαστικών 
ενεργειών προώθησης της απασχόλησης και 
Υποστηρικτικών Ενεργειών ανά καταρτιζόμενο δεν μπο¬ 
ρεί να είναι μεγαλύτερο των 3.000 δρχ. και μικρότερο των 
2.000 δρχ. 

5.4. Η καταβολή των επιδομάτων κατάρτισης και προ¬ 
κατάρτισης που αναφέρονται στο άρθρο 6 παρ. 2.1., 
2.1.1. και 2.1.2. έχει προτεραιότητα και καταβάλλεται 
εξ_ολοκλήρου με την λήξη του Προγράμματος 
Κατάρτισης, εφ' όσον έχει καταβληθεί στο Φορέα υλοποί¬ 
ησης η Β' προκαταβολή της Κοινοτικής Συνδρομής ή το 
50% αυτής εφ’ όσον έχει καταβληθεί η Α’ προκαταβολή. 

5.5. α. Σε περίπτωση μείωσης του αριθμού των καταρτι¬ 
ζόμενων αναπροσαρμόζεται το εγκριθέν κόστος του προ¬ 
γράμματος σύμφωνα με το εγκεκριμένο μέσο ωριαίο κό¬ 
στος ανά καταρτιζόμενο. 

5.5. β. Σε περίπτωση όμως που η μείωση του αριθμού 
των καταρτιζόμενων .παρουσιαστεί κατά την διάρκεια υ¬ 
λοποίησης και σύμφωνα με την παράγραφο 5του άρθρου 
4, περικόπτεται μόνο η αποζημίωση των καταρτιζόμενων. 

5.6. Σε περίπτωση που ιδιαίτεροι εκπαιδευτικοί λόγοι ε¬ 
πιβάλλουν τη δημιουργία υπο-ομάδων καταρτιζόμενων 
τότε είναι δεκτή η παράλληλη κατάρτιση. 

6. ΕΠΙΛΕΞΙΜΕΣ ΔΑΠΑΝΕΣ ΧΡΗΜΑΤΟΔΟΤΟΥΜΕΝΕΣ ΑΠΟ 

ΤΟ ΕΥΡΩΠΑΪΚΟ ΤΑΜΕΙΟ ΠΕΡΙΦΕΡΕΙΑΚΗΣ ΑΝΑΠΤΎ=ΗΣ 

(ΕΤΠΑ). 

6.1. Οι επιλέξιμες για χρηματοδότηση από το ΕΤΠΑ δα¬ 
πάνες των ενεργειών που προβλέπουν αντίστοιχη χρημα¬ 
τοδότηση μπορεί να καλύπτουντην αγορά του απαραίτη¬ 
του καινουργή εξοπλισμού, για τις ανάγκες υλοποίησης 
του προγράμματος. 

Την διαμόρφωση αναγκαίων χώρων για την εκτέλεση 
του προγράμματος, καθώς και την χρηματοδοτική 

μίσθωσητου εξοπλισμού. 

ΑΡΘΡΟ 6 

ΥΠΟΒΟΛΗ ΚΑΙ ΤΗΡΗΣΗ ΤΩΝ ΔΙΚΑΙΟΛΟΓΗΤΙΚΩΝ ΑΠΟ 
ΤΟΥΣ ΦΟΡΕΙΣ ΥΛΟΠΟΙΗΣΗΣ 

Οι φορείς υλοποίησης του προγράμματος μέσω του υ¬ 
πεύθυνου φορέα της εταιρικής σχέσης οφείλουν να υπο¬ 
βάλλουν στην αρμόδια Δ/νση του Υπουργείου Εργασίας 
και Κοινωνικών Ασφαλίσεων τα παρακάτω δικαιολογητι- 
κά: 

Α. Μετά την έγκριση των προτάσεων και την υπογραφή 
της σχετικής εγκριτικής απόφασης υλοποίησης μέσα σε 
ένα μήνα από την γνωστοποίηση της έγκρισης: 

• αναμορφωμένη την αίτηση χρηματοδότησης σύμφω¬ 
να με την εγκριτική απόφαση και τον εγκριθέντα προ- υ¬ 
πολογισμό και υπεύθυνη δήλωση του Ν. 1599/86 πε- ρί α¬ 
ποδοχής των αναφερομένων στην παρούσα ελέγχων και 
όρων, παρέχοντας στα οικεία ελεγκτικά όργανα, κάθε δι¬ 
ευκόλυνση για την άσκηση ελέγχου, επιτρέ- ποντας την 


πρόσβαση σε οποιοδήποτε λογιστικό ή άλλο σχετικό 
στοιχείο και γενικά αποδεχόμενοι κάθε ενέργεια που 
προβλέπεται σε παρόμοιες περιπτώσεις από το 
Δημοσιονομικό Κανονισμό της Ευρωπαϊκής Κοινότητας, 
όπως αναφέρεται στο αρθ.9 της παρούσης. η οποία πε¬ 
ριλαμβάνει αναλυτικό προϋπολογισμό δαπανών αναπρο¬ 
σαρμοσμένο σύμφωνα με την εγκριτική απόφαση. 

• Φορολογική και Ασφαλιστική ενημερότητα. 

• Αναμόρφωση χρονοδιαγράμματος υλοποίησης στο 
οποίο θα πρέπει να εμφαίνεται αναλυτικά η έναρξη και το 
πέρας εκάστης ενέργειας - δράσης, ο φορέας υλοποίη¬ 
σης και το αναλογούν κόστος αυτής. 

• Τεκμηρίωση της βιωσιμότητας των δομών που θα 
χρηματοδοτηθούν από το πρόγραμμα μετά το πέρας της 
χρηματοδότησης. 

• Γνωστοποίηση του τραπεζικού λογαριασμού όψεως. 

• Δήλωση με την οποία γνωστοποιείται το ονοματεπώ¬ 
νυμο του/της υπαλλήλου που είναι υπεύθυνος,'νη για τη 
διαχείριση των ενεργειών (Δ/νση, τηλ., ΡΑΧ, Αρ. 
Ταυτότητας, δείγμα υπογραφής). 

• Ονόματα Διακρατικού/ων Εταίρου/ων,Τηλέφωνο,ΡΑΧ, 
Πρόσωπο επαφής. 

• Η διακρατική συνεργασία θα αποτελέσει αντικείμενο 
συνεχούς παρακολούθησης από το Υπουργείο Εργασίας 
και τη Δομή Στήριξης του. 

• Συμφωνητικό μεταξύ της επιχείρησης στην οποία 
πρόκειται να υλοποιηθεί η πρακτική άσκηση και του ΚΕΚ 
ήτουΕξειδικευμένου Κέντρου που υλοηοιείτηνενέργεια, 
θεωρημένο από την αρμόδια ΔΟΥ. 

• Εφ' όσον προ βλέπεται αμοιβή. Στο συμφωνητικόπρέ- 
πει να αναφέρονται οι υποχρεώσεις και των δύο συμβαλ- 
λομένων. 

Β. Πριντην έναρξη υλοποίησης κάθε ενέργειας και 15 η¬ 
μέρες το αργότερο προ αυτής : 

• Βεβαίωση - δήλωση της έναρξης υλοποίησης του 
προγράμματος, στην οποία αναφέρεται και ο τόπος που 
θα πραγματοποιηθούν οι δράσεις του Ολοκληρωμένου 
Προγράμματος(Δήμοςή Κοινότητα). 

• Δήλωση εγγραφής του ποσού της Δημόσιας χρημα¬ 
τοδότησης στον προϋπολογισμό και βεβαίωση εξασφάλι¬ 
σης ιδιωτικής συμμετοχής. 

• Βεβαίωση της Οικείας Αρχής για μη λύση της εταιρεί¬ 
ας, που συμμετέχει στην εταιρική σχέση, στην αρμόδια 
Δ/νση του Υπουργείου Εργασίας και Κοινωνικοί 
Ασφαλίσεων. 

• Αναλυτικό ωρολόγιοπρόγραμμα κατάρισης (θεωρίας 
και πρακτικής) καθώς και πρόγραμμα παροχής 
Υποστηρικτικών ενεργειών, στο οποίο αναγράφεται και ο 
αντίστοιχος υπεύθυνος εκπαιδευτής όπως και ο επιστη¬ 
μονικός υπεύθυνος παροχής Υποστηρικτικών Ενεργειών 
(Η δήλωση αυτή και το αναλυτικό ωρολόγιο πρόγραμμα 
κοινοποιείται και στην Δ/νση Ελέγχου του Υπουργείου 
Εργασίας και Κοινωνικών Ασφαλίσεων). 

• Κατάσταση με το δείγμα υπογραφής των καταρτιζό¬ 
μενων. 

• Κατάσταση με το δείγμα υπογραφής των εκπαιδευ¬ 
τών. 

• Διαδικασία επιλογής των καταρτιζόμενων. 

• Περιγραφή των προς υλοποίηση μέτρων - ενεργειών 
- δράσεων σύμφωνα μετον εγκριθέντα προϋπολογισμό. 

Γ. Κατά την υλοποίηση του Προγράμματος υποχρεού- 
ται να υποβάλει: 

• Τριμηνιαίο δελτίο δαπανών με σαφή διαχωρισμό των 
δαπανών ΕΚΤ και ΕΤΠΑ. 

• Τριμηνιαίο δελτίο παρακολούθησης της ενέργειας 

• Ο υπεύθυνος Φορέας της εταιρικής σχέσης με δικά 
τους έξοδα οφείλει να συνδεθεί με το μηχανογραφι- κο 
σύστημα διαχείρισης του Υπουργείου Εργασίας και 

Κοινωνικών Ασφαλίσεων (σύμφωνα με το μηχανογραφικό 
δελτίο, τις προδιαγραφές και τους όρους που θα καθορί¬ 
σει το εν λόγω Υπουργείο) και να παρέχουν σε συνεχή βά¬ 
ση τα ζητούμενα στοιχεία. 

Δ. Μετά την υλοποίηση του Ολοκληρωμένου 
Προγράμματος οι Φορείς υλοποίησης (μέσω του 
Υπεύθυνου φορέα ) υποχρεούνται το αργότερο εντός 
τριών μηνών να υποβάλουν αίτηση αποπληρωμής της κά¬ 
θε ενέργειας χωριστά η οποία περιλαμβάνει: 

1. Αναλυτική κατάσταση δαπανών (είδος δαπάνης ανά 
κατηγορία - ποσό - αριθμό- σειρά και ημερομηνία έκδο¬ 
σης παραστατικού - τρόπο επιμερισμού των δαπανών εφ’ 
όσον υπάρχει). 

2. Αναλυτική έκθεση υλοποίησης η οποία περιλαμβάνει 
όλες τις δράσεις ή ενέργειες των Μέτρων που πραγματο¬ 
ποιήθηκαν , την αξιολόγηση των εκπαιδευτών και 
Στελεχών παροχής Υποστηρικτικών ενεργειών των κα¬ 
ταρτιζόμενων, καθώς και αξιολόγηση των στόχων του 
Ολοκληρωμένου Προγράμματος. 

Σε περίπτωση που διαπιστωθεί ότι στην κατάσταση των 
δαπανών έχουν συμπεριληφθεί μη επιλέξιμες δαπάνες το 
αντίστοιχο ποσό περικόπτεται από το συνολικό κόστος 
της ενέργειας ή του Μέτρου, ύστερα από έκδοση σχετι¬ 
κής Υπουργικής Απόφασης από την αρμόδια Δ/νση του 
Υπουργείου Εργασίας και Κοινωνικών Ασφαλίσεων. 

3. Σε περίπτωση μη τήρησης των προθεσμιών για την υ¬ 
ποβολή των αιτήσεων αποπληρωμών το πρόγραμμα ακυ¬ 
ρώνεται και αιτείται επιστροφή των μέχρι τότε εισπρα- 
χθεισών προκαταβολών. 

4. Υπεύθυνη δήλωση από το Φορέα υλοποίησης της ε¬ 
νέργειας ή του Μέτρου «Προώθηση της Απασχόλησης - 
Τοποθέτηση στην αγορά εργασίας», εντός 6 μηνών από 
τη λήξη του Ολοκληρωμένου Προγράμματος, στην οποία 
να αναγράφεται ο αριθμός των καταρτισθέντων που α- 
πορροφήθηκαν από την αγορά εργασίας στην ειδικότητα 
που εκπαιδεύτηκαν. 

ΑΡΘΡΟ 7 

ΟΡΟΙ ΧΡΗΜΑΤΟΔΟΤΗΣΗΣ 

1. Απαραίτητες προϋποθέσεις για την Κοινοτική χρημα¬ 
τοδότηση είναι: 

α. Η εξασφάλιση της δημόσιας συμμετοχής, η κάλυψη 
της οποίας γίνεται είτε από την ΣΑΕ του Υπουργείου 
Εργασίας & Κοινωνικών Ασφαλίσεων, είτε από οποιοδή- 
ποτε άλλο δημόσιο φορέα. 

β. Η εξασφάλιση της ιδιωτικής συμμετοχής. 

γ. Η εξασφάλιση της διακρατικής συνεργασίας με την υ¬ 
ποβολή σχετικής σύμβασης με φορείς των άλλων Κρατών 
- Μελών της Ευρωπαϊκής Ένωσης που οι προτάσεις τους 
έχουν εγκριθεί από τις αντίστοιχες εθνικές αρχές . 

2. Η Κοινοτική χρηματοδότηση καταβάλλεται σε τρεις 
δόσεις 50 %, 30% και 20% ως εξής: 

- το 50 % αμέσως μετά την έγκριση του προγράμμα- 
τοςκαι για τις δράσεις και ενέργειες που δηλώνεται η έ¬ 
ναρξή τους 

- το 30% όταν δαπανηθεί το 50 % της πρώτης δόσης 

- Το 20% μετά την αίτηση αποπληρωμής 

Η Κοινοτική χρηματοδότηση καταβάλλεται στους φο¬ 
ρείς υλοποίησης εγκεκριμένων ενεργειών το αργότερο ε¬ 
ντός τριών μηνών από την είσπραξη των πιστώσεων απο 
τις αρμόδιες υπηρεσίες της Επιτροπής της Ευρωπαϊκής 
Ένωσης, με την προϋπόθεση ότι οι αιτήσεις των δικαιού¬ 
χων πληρούν τους αναγκαίους όρους για τη διενέργεια 
της πληρωμής. 

3. Η υπέρβαση του εγκριθέντος συνολικού κόστους δεν 
χρηματοδοτείται. 

4. Επιτρέπεται η εσωτερική ανακατανομή των στοιχείων 
του εγκεκριμένου αναλυτικού προϋπολογισμού μέσα σε 


κάθε μέτρο έως ποσοστού 10%, επί του συνολικού κό¬ 
στους του μέτρου, με την προϋπόθεση ότι για τις «Λοιπές 
δαπάνες - Έμμεσες δαπάνες» θα τηρηθεί ο δεσμευτικός 
όρος του άρθρου 5 παρ. 4 (δηλαδή μέχρι 25% του συνο¬ 
λικού κόστους του μέτρου). 

5. Ρητά ορίζεται ότι η υλοποίηση του κάθε προγράμμα¬ 
τος καθώς και όλα τα δικαιώματα και οι υποχρεώσεις που 
απορρέουν από τα εγκριτικά έγγραφα, δεν μεταβιβάζο¬ 
νται ούτε εκχωρούνται σε οποιοδήποτε άλλο τρίτο φορέα, 
φυσικό ή νομικό πρόσωπο ιδιωτικού ή δημοσίου δικαίου. 

ΑΡΘΡΟ 8 

ΕΠΙΔΟΤΗΣΗ ΤΗΣ ΑΠΑΣΧΟΛΗΣΗΣ ΚΑΙ ΤΗΣ ΑΥΤΟΑΠΑ¬ 
ΣΧΟΛΗΣΗΣ 

Η επιδότηση της Απασχόλησης και Αυτοαπασχόλησης 
του Μέτρου 3 «Δημιουργία και υποστήριξη Απασχόλησης» 
εκτέλείται από τον ΟΑΕΔ. 

Οι φορείς υλοποίησης της Εταιρικής Σχέσης προκειμέ- 
νου να εξασφαλιστούν νέες θέσεις εργασίας ή η δυνατό¬ 
τητα δημιουργίας νέων ελευθέρων επαγγελματιών, απευ¬ 
θύνονται στον Ο.Α.Ε.Δ., γιατη χορήγηση επιδότησης. 

Ο Ο.Α.Ε.Δ. υποχρεούται εντός 3 μηνών να εντάξει τα εν¬ 
διαφερόμενο άτομα στα προγράμματα επιδότησης Νέων 
θέσεων Εργασίας (Ν.Θ.Ε.) ή Νέων Ελεύθερων 
Επαγγελματιών (Ν.Ε.Ε.) εφόσον οι Φορείς προσκομίσουν, 
για λογαριασμό των ενδιαφερομένων, ταπροβλεπόμενα α¬ 
πό τις αντίστοιχες Υπουργικές Αποφάσεις δικαιολογητικά. 

ΑΡΘΡΟ 9 

ΕΛΕΓΧΟΣ 

1. Π ροκειμένου να εξασφαλιστεί η αποτελεσματικότητα 
των ενεργειών του Λειτουργικού Προγράμματος της 
Κοινοτικής Πρωτοβουλίας «Απασχόλησης», οι οποίες 
χρηματοδοτούνται από το ΕΚΤ και συνχρηματοδοτούνται 
από το ΕΤΠΑ, το Υπουργείο Εργασίας & Κοινωνικών 
Ασφαλίσεων δια της αρμοδίας Δ/νσης Ελέγχου και 
Αξιολόγησης λαμβάνει τα αναγκαία μέτρα με σκοπό: 

α. Την τήρηση των Εθνικών και Κοινοτικών διατάξεων. 

β. Την επιλεξιμότητα των δαπανών και την αιτιολόγηση 
τους. 

γ. Την ορθή υλοποίηση των ενεργειών και την διαπίστω¬ 
ση του εάν αυτές είναι σύμφωνες με τις ισχύουσες ρυθμί¬ 
σεις. 

δ. Την πρόληψη ή την διαπίστωση τυχόν παραβάσεων 
και την επιβολή των κυρώσεων. 

ε. Την ανάκτηση τυχόν αχρεωστήτως καταβληθέντων 
κεφαλαίων, σύμφωνα μετο αρθ.102του Ν 2362/95, «περί 
Δημοσίου Λογιστικού, ελέγχου των δαπανών του 
Κράτους και άλλες διατάξεις» ΦΕΚ 247/Α/27-11 - 1995 με¬ 
τά την διαπίστωση σχετικής παράβασης. 

2. Ο έλεγχος των χρηματοδοτούμενων από το ΕΚΤ ε¬ 
νεργειών γίνεται δυνάμει των σχετικών Κοινοτικών και 
Εθνικών διατάξεων, όπως αυτές ισχύουν κάθε φορά, ιδι¬ 
αίτερα δε από τις ακόλουθες διατάξεις : 

Α. Από την Κοινοτική Νομοθεσία 

• Από τις διατάξεις των άρθρων 206 και 209 εδάφιο β’ 
της Συνθήκης ΕΟΚ. 

• Απότονκαν. 4253/1988 (άρθρο 25 παρ. 1 και 6). 

• Απότονκαν. 4255/1988 που αφορά το ΕΚΤ. 

• Απότονκαν. 2082/1993, άρθρο 23. 

• Απότονκαν. 1681/1994. 

• Από τον καν. 2988/1995 του Συμβουλίου της 
Ευρωπαϊκής Ένωσης που καθορίζει την έννοια της απά¬ 
της (υ<χυ\Ε). 

• Από τον Καν 2185/96 του Συμβουλίου της 11 
Νοεμβρίου 1996. 

Β. Από την Εθνική Νομοθεσία 

• Το άρθρο 18παρ. 3του Ν. 2224/94(ΦΕΚ 112/Α/6-7-94) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


“Ρύθμιση θεμάτων Εργασίας και Οργάνωσης του 
Υπουργείου Εργασίας και των εποπτευόμενων από αυτό 
νομικών προσώπων και άλλες διατάξεις». 

• Την Υπουργική Απόφαση 80156/7-7-94 (ΦΕΚ 528/Β/ 
7-7-94) «Διαρθρώσεις των συνιστωμένων με το αρθ. 18 
παρ. 3 του Ν 2224/94 Δ/νσεων σε τμήματα και αρμοδιό¬ 
τητες αυτών». 

• Το άρθρο 6 παρ, 1 του Ν 2187/1994 (ΦΕΚ Α/16/8- 2- 
1994) «Ρύθμιση θεμάτων σχετικών με τη σύνταξη και δια¬ 
χείριση δανείων του Ελληνικού Δημοσίου από το εσωτε¬ 
ρικό και το εξωτερικό και άλλες διατάξεις». 

Το Προεδρικό Διάταγμα 393/1994 (ΦΕΚ Α/219/ 14-2- 
94)“Συγκρότηση, αρμοδιότητες και καθορισμός της λει¬ 
τουργίας του Ειδικού Συντονιστικού Οργάνου ελέγχου 
των προγράμματων που χρηματοδοτούνται από την 
Ευρωπαϊκή Ένωση». 

3. Οι έλεγχοι είναι δειγματοληπτικοί και γίνονται επί ό¬ 
λων των εμπλεκομένων στη διαχείρηση και υλοποίηση 
Φορέων της εταιρικής σχέσης. 

Αποτελούν δε αντικείμενο αυτών η μορφή δράσης του, 
η δυναμικότητα του, το σύστημα εσωτερικού ελέγχου 
του, οι ενέργειες επαγγελματικής κατάρτισης και απα¬ 
σχόλησης ή παροχής Υ.Ε. που πραγματοποιεί, καθώς και 
αν η κατάρτιση ή οι Υ.Ε. που παρέχει αποσκοπούν στην 
κοινωνικο-οικονομικη ενσωμάτωση των επωφελούμενων 
προσώπων στη συγκεκριμένη περιοχή. 

4. Ο έλεγχος κάθε ενέργειας συνίσταται στον τεκμηριω¬ 
μένο τεχνικό, εκπαιδευτικό, λογιστικό και οικονομικό έλεγ¬ 
χο αυτής, καθώς και στον έλεγχο διεξαγωγής της σύμφω¬ 
να με τις ισχύουσες κοινοτικές και εθνικές διατάξεις. 

Επίσης ελέγχεται: 

α. Ο σεβασμός των στόχων του μέτρου του 
Λειτουργικού Προγράμματος στο οποίο έχει ενταχθεί η ε¬ 
νέργεια. 

β. Η εναρμόνιση της ενέργειας με τους στόχους του 
Κοινοτικού Πλαισίου Στήριξης καθώς και με τις διατάξεις 
των Κανονισμών των σχετικών με την αποστολή των 
Διαρθρωτικών Τ αμείων. 

γ. Η καλή δημοσιονομική διαχείριση, η οποία περιλαμ¬ 
βάνει μεταξύ άλλων την τήρηση του κοινοτικού και εθνικού 
νομικού πλαισίου και αφορά ιδιαίτερα την δικαιολόγηση 
και την λογιστική καταγραφή των δαπανών, την τήρηση 
των φορολογικών νόμων και την διαχείριση σύμφωνα με 
τις αρχές της καλής δημοσιονομικής διαχείρισης. 

5. Οι έλεγχοι διενεργούνται είτε επιτόπου, είτε κατόπιν 
έγγραφου προσκλήσεως από τα αρμόδια όργανα ελέγ¬ 
χου με την προσκόμιση σ' αυτά όλων των παραστατικών 
στοιχείων από τους αναφερόμενους στην παρ. 3 του πα¬ 
ρόντος άρθρου Φορείς, εντός των χρονικών ορίων που τί¬ 
θενται από τα εν λόγω ελεγκτικά όργανα. 

Η μη έγκαιρη συμμόρφωση με τα ανωτέρω χρονικά όρια 
έχει σαν συνέπεια την απόρριψη αυτών των δαπανών και 
την καθυστέρηση των χρηματορροών. 

6. Οι ελεγχόμενοι φορείς υποχρεούνται να παρέχουν 
κάθε δυνατή βοήθεια και ενημέρωση προς τους ελεγκτές 
υπαλλήλους. 

7. Όλα τα απαραίτητα δικαιολογητικά - παραστατικά 
των χρηματοδοτούμενων από το ΕΚΤ προγραμμάτων 
πρέπει να τηρούνται στον τόπο υλοποίησης κατά την 
διάρκεια της κατάρτισης και παροχής ΥΕ και μετά το πέ¬ 
ρας της Ενέργειας στην έδρα του υπεύθυνου φορέα ή 
των Κέντρων επί τριετία μετά την τελευταία πληρωμή 
(παρ. 3 του αρθρ. 23 του καν. 2082/ 93 της Ευρωπαϊκής 
Ένωσης) κάθε Ολοκληρωμένου Προγράμματος. 


8. Όλα τα τιμολόγια και δελτία παροχής υπηρεσιώνπρέ- 
πει να είναι πρωτότυπα ή αντίγραφα νομίμως επικυρωμέ¬ 
να. Δεν γίνονται δεκτά συγκεντρωτικά τιμολόγια εφόσον 
αυτά δεν συνοδεύονται από αναλυτικά παραστατικά των 
επιμέρους δαπανών. 

9. Η τήρηση των παραπάνω αναφερόμενων στοιχείων 
καθώς και των όρων, προϋποθέσεων και υποχρεούσεων 
των φορέων ή των Κέντρων που χρηματοδοτούνται από 
το ΕΚΤ είναι υποχρεωτική. Η μη τήρηση των παραπάνω ή 
η ελλιπής τήρηση αυτών καθώς και των διαδικασιών των 
χρηματοδοτούμενων από το ΕΚΤ ενεργειών, όπως αυτές 
απορρέουν απότο νομικό πλαίσιο που τις διέπει, πέραν ο¬ 
ποιοσδήποτε άλλης επίπτωσης, επιφέρουν την ακύρωση 
των ενεργειών, και την επιστροφή τυχόν εισπραχθέντων 
χρηματικών ποσών. 

Η διαδικασία της αναζήτησης των αχρεωστήτως κατα- 
βληθέντων ποσών γίνεται σύμφωνα με τον κώδικα 
Είσπραξης Δημοσίων Εσόδων (Ν. 2362/95 - ΦΕΚ 247/95). 

10. Προκειμένου οι πόσης φύσεως δαπάνες να θεωρη¬ 
θούν επιλέξιμες, πρέπει να αφορούν αποκλειστικά την ε¬ 
γκεκριμένη ενέργεια που υλοποιείται ή υλοποιήθηκε, σύμ¬ 
φωνα με τους όρους της παρούσας Υπουργικής 
Απόφασης. 

11.1. Συστήνεται δευτεροβάθμιο όργανο ελέγχου το ο¬ 
ποίο είναι τριμελές και απαρτίζεται από τον Δ/ντη και δύο 
τμηματάρχες της οικείας Δ/νσης. Το όργανο αυτό επι¬ 
λαμβάνεται των ενστάσεων που δύνανται να υποβάλλουν 
οι φορείς ή τα Κέντρα εντός 30 ημερών από της λήψεως 
του αποτελέσματος του πρωτοβάθμιου ελέγχου. 

11.2. Στοιχεία των οποίων η τήρηση είναι υποχρεωτική 
και τα οποία δεν επεδείχθησαν κατά τον έλεγχο δεν λαμ- 
βάνονται υπόψη κατά την εξέταση της ένστασης. 

ΑΡΘΡΟ 10 

1. Ο υπεύθυνος φορέας της εταιρικής σχέσης υποχρε- 
ούται να διαθέτει στο Υπουργείο Εργασίας και 
Κοινωνικών Ασφαλίσεων όσα από τα προϊόντα που προ¬ 
έρχονται από την υλοποίηση των προγραμμάτων του ζη¬ 
τηθούν, για να οργανωθεί έκθεση για θέματα ανθρώπινων 
πόρων ή βάση δεδομένων για σκοπούς σχετικούς με την 
προβολή των δράσεων του Ε. Κ.Τ. 

2. Στα προϊόντα που θα προέλθουν από την υλοποίηση 
των προγραμμάτων καθώς και στο έντυπο υλικό που εκδί- 
δεται για την διάδοση, ενημέρωση, πληροφόρηση στα 
πλαίσια υλοποίησης του προγράμματος, πρέπει να αναφέ- 
ρεται το Ευρωπαϊκό Κοινωνικό Ταμείο και το Υπουργείο 
Εργασίας και Κοινωνικών Ασφαλίσεων-Γενική Γραμματεία 
Διαχείρισης Κοινοτικών και Άλλων Πόρων (άρθρο 32 
Κανονοσμού ΕΟΚ 2082/93). ένα αντίτυπο των οποίων θα 
διατίθεται και στο Υπουργείο Εργασίας και Κοινωνικών 
Ασφαλίσεων - Γενική Γραμματεία Διαχείρισης Κοινοτικών 
και Αλλων Πόρων. 

ΑΡΘΡΟ 11 

1. Η παρούσα Υπουργική Απόφαση ισχύει από τη δημο¬ 
σίευση της στην Εφημερίδα της Κυβέρνησης και για την 
υλοποίηση τωνπρογραμμάτωντης δεύτερης φάσηςπρο- 
κήρυξης (1997-1999). 

2. Η παρούσα Υπουργική Απόφαση να δημοσιευθεί στην 
Εφημερίδα της Κυβερνήσεως. 

Αθήνα, 6 Μαρτίου 1997 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



